label_title: Női 3000 méteres rövidpályásgyorskorcsolya-váltó a 2010. évi téli olimpiai játékokon
label_desc: A 2010. évi téli olimpiai játékokon a rövidpályás gyorskorcsolya női 3000 méteres váltó versenyszámának elődöntőit február 13-án, a döntőt február 24-én rendezték a Pacific Coliseumban. Az aranyérmet a kínai csapat nyerte meg, a döntőben világcsúcsot értek el. A döntőben a koreai csapat ért elsőként a célba, de később kizárták őket. A Darázs Rózsa, Heidum Bernadett, Huszár Erika, Keszler Andrea összeállítású magyar csapat az 5. helyen végzett.